Сяргей Валер’евіч Міхайлаў

Сяргей Міхайлаў (нар. ) — беларускі футбаліст (брамнік) і трэнер.

 Клубная кар’ера 
Пачынаў кар’еру ў клубе АФВіС-РШВСМ, пазней быў іграком «Свіслач-Даха» з Асіповічаў, у складзе якога гуляў у Вышэйшай лізе. У 2000 перайшоў у «Белшыну», з якой на наступны год стаў чэмпіёнам (хоць быў усяго трэцім брамнікам). Пасля выступаў пераважна за клубы Першай лігі, з 2006 па 2009 гады быў асноўным брамнікам нясвіжскага «Вераса».

У 2010 стаў іграком клуба «Слуцкцукар», які на той час гуляў у Другой лізе. У якасці асноўнага дапамог клубу выйсці ў Першую лігу. У сезоне 2013 страціў месца ў аснове, стаўшы другім брамнікам пасля Артура Лясько і Андрэя Шчарбакова. У сезоне 2014, калі «Слуцк» атрымаў месца ў Вышэйшай лізе, перайшоў на месца трэнера брамнікаў, але сам некаторы час з’яўляўся другім брамнікам, аднойчы выйшаў на поле ў аснове.

 Трэнерская кар’ера 
Па заканчэнні сезона 2014 завяршыў кар’еру іграка і канчаткова перайшоў на трэнерскую працу. Займаў пасаду трэнера «Слуцка» па навукова-метадычнай працы. У снежні 2016 года пакінуў трэнерскі штаб слуцкага клуба.

У 2017 годзе пераехаў жыць у Польшчу, дзе пазней стаў трэнерам юнацкіх каманд у структуры кракаўскай «Віслы», пасля зрабіўся трэнерам брамнікаў у другой камандзе кракаўчан. У снежні 2023 года стаў трэнерам брамнікаў асноўнай каманды «Віслы».

 Дасягненні 
   Чэмпіён Беларусі: 2001
  Пераможца Першай лігі чэмпіянату Беларусі: 2013

 Статыстыка выступленняў 
СезонДывізіёнКлубКраінаМатчыГалы 1999  Д1  Свіслач-Дах    2  −7 2000 (1)  Д2  Свіслач-Дах    14  −13 2000 (2)  Д1  Белшына    7  ? 2001  Д1  Белшына    1  −3 2002  Д1  Тарпеда    0  −0 2003 (1)  Д1  Маладзечна-2000    7  −14 2003 (2)  Д2  МТЗ-РІПА    9  −4 2004 (1)  Д2  Маладзечна    15  −10 2004 (2)  Д2  Смаргонь    10  −5 2005 (1)  Д2  Смаргонь    7  −5 2005 (2)  Д2  Ведрыч-97    14  −14 2006  Д2  Верас    12  −13 2007  Д2  Верас    26  −25 2008  Д2  Верас    20  −15 2009  Д2  Верас    13  −14 2010  Д3  Слуцкцукар    32  −25 2011  Д2  Слуцк    25  −28 2012  Д2  Слуцк    27  −27 2013  Д2  Слуцк    5  −4 2014  Д1  Слуцк    1  −3

 Крыніцы 

Катэгорыя:Футбольныя варатары
Катэгорыя:Футбалісты Беларусі
Катэгорыя:Ігракі ФК РШВСМ-Алімпія
Катэгорыя:Ігракі ФК Асіповічы
Катэгорыя:Ігракі ФК Свіслач-Дах-2
Катэгорыя:Ігракі ФК Белшына
Катэгорыя:Ігракі ФК Тарпеда-БелАЗ
Катэгорыя:Ігракі ФК Маладзечна
Катэгорыя:Ігракі ФК Партызан Мінск
Катэгорыя:Ігракі ФК Смаргонь
Катэгорыя:Ігракі ФК Рэчыца-2014
Катэгорыя:Ігракі ФК Верас Нясвіж
Катэгорыя:Ігракі ФК Слуцк
Катэгорыя:Футбольныя трэнеры Беларусі